నాలుగు రక్షణ రంగ కంపెనీల్లో ఐపిఒలు
25శాతం ఈక్విటీ అమ్మకానికి సిద్ధం ఆర్థికలోటు భర్తీకి ప్రభుత్వం కసరత్తు
న్యూఢిల్లీ, ఆగస్టు 5: పెట్టుబడుల ఉపసంహరణ పథ కం కింద ఎన్‌డిఎ ప్రభుత్వం నాలుగు రక్షణరంగ కంపెనీల్లో 25శాతం వాటాలను ఐపిఒద్వారా విక్ర యించేందుకు నిర్ణయించింది. ప్రభుత్వరంగం లోని రక్షణరంగ సంస్థల్లో ఐపిఒలద్వారా వాటాలను జారీ చేసి లక్ష్యం చేరుకు నేందుకు కసరత్తులు చేస్తున్నట్లు ఒక బహిరంగ ప్రకటన వెలువడింది. లాభదాయక ప్రభుత్వరంగ సంస్థల్లో వాటాలను విక్రయించడం ద్వారా పెట్టుబడుల ఉపసంహరణ లక్ష్యం చేరుకోవా లని ఆర్థికశాఖ ఎప్పటినుంచే వ్యూహం అమలు చేస్తోంది. ప్రస్తుతం నాలుగు ప్రభుత్వరంగరక్షణ సంస్థల్లో ఐపిఒలు జారీచేయాలని నిర్ణయించింది.
వీటిలో మజగాన్‌డాక్‌యార్డ్‌, భారత్‌ డైనిమక్స్‌, గార్డెన్‌రీచ్‌ షిప్‌బిల్డర్స్‌ అండ్‌ ఇంజినీర్స్‌, మిశ్రధాతు నిగమ్‌ సంస్థల్లో వాటాలను విక్రయించేందుకు నిర్ణ యించింది. ఈనెల 18వతేదీలోపు వీటి ప్రతిపాదన లను పంపించాలని కేంద్రం కోరింది. ఆర్ధికలోటు కట్టడిచేసేందుకు రాబడులను పెంచే వ్యూహంతోనే ప్రభుత్వం లాభదాయక పిఎస్‌యుల్లోని వాటాలను విక్రయిస్తోంది. ప్రస్తుత ఆర్థిక సంవత్సరంలో పెట్టు బడుల ఉపసంహరణ లక్ష్యం రూ.72,500 కోట్లు గా ఉంది.
ఈ ఆర్థిక సంవత్సరంలో ప్రభుత్వం ఇప్పటివరకూ హిందూస్థాన్‌ కాపర్‌ ఆఫర్‌ఫర్‌సేల్‌ రూటులో వాటాలు విక్రయించింది. కొచ్చిన్‌షిప్‌ యార్డ్‌, హడ్కో, ఎల్‌అండ్‌టి కంపెనీ ల్లో కూడా వాటాలు విక్రయించింది. ఇక డ్రెడ్జింగ్‌ కార్పొరేషన్‌లో కూడా వాటాలు విక్రయించింది. ప్రభుత్వ రంగంలోని రైల్వే కంపెనీలు ఐఆర్‌సి టిసి, ఇర్కాన్‌, ఐఆర్‌ఎఫ్‌సిని ఐపిఒల సాయంతోనే నిధులు సమీకరణకు నిర్ణయించింది. కేంద్ర కేబినెట్‌ కూడా ఐదు సాధారణ బీమా కంపెనీలను ఐపిఒ జారీచేసేందుకు అనుమతించింది.
వచ్చే ఆర్థిక సంవ త్సరంలోనే ఈకంపెనీలు ఐపిఒకు వస్తాయి. ఇందు కు సంబంధించి స్టాక్‌ఎక్ఛేంజిల్లో సెప్టెంబరు అక్టో బరునెలల్లో జాబితాఅవుతాయని అంచనా. కేపిటల్‌ గూడ్స్‌ మేజర్‌ సంస్థ భారత్‌ హెవిఎలక్ట్రికల్స్‌లో పదిశాతం ఈక్విటీ వాటాను విక్రయిస్తోంది. ఆయిల్‌ ఇండియాలో కూడా పదిశాతం వాటాలు విక్రయించే లక్ష్యంతో ఉంది. ఓపెన్‌ మార్కెట్‌ లావాదేవీలద్వారా ప్రభుత్వం వివిధ కంపెనీల్లో తమకు ఉన్న సూటీ వాటాలను కూడా విక్రయిస్తోంది. అనేకసార్లు సూటీ వాటాలు విక్రయించేందుకు కసరత్తులు చేసింది.
వచ్చే సిపిఎస్‌ఇ ఇటిఎఫ్‌లో కూడా సూటీవాటాలను విక్రయించేందుకు నిర్ణయించింది. ప్రభుత్వరంగ సంస్థల ఎక్ఛేంజి ట్రేడెడ్‌ ఫండ్‌ పరంగా 2017-18 సంవత్సరంలో ప్రారంభించేందుకు కేంద్రంనిర్ణయిం చింది. అంతకుముందు జూన్‌ నెలలోనే ఎల్‌అండ్‌టి లోని 2.5శాతంవాటాలను విక్రయించింది. దీనిద్వారా నాలుగువేల కోట్లను రాబట్టింది.
ఐటిసిలోని సూటీ వాటాలు 11.7శాతంలోరెండుశాతంవాటాను విక్రయిం చి 76700కోట్లురాబట్టింది. ప్రభుత్వ రంగబీమాసంస్థ ఎఎంసి,భారతీయ జీవితబీమా సంస్థ వంటివి ఈ డీల్‌ లో వాటాలు కొనుగోలు చేసాయి. 2014లో యాక్సిస్‌ బ్యాంకులో తొమ్మిదిశాతం సూటీవాటాలు విక్రయిం చారు.తద్వారా రూ.5500 కోట్లు రాబట్టుకోగలిగింది.